**ОБАВЕШТЕЊЕ ЗА РОДИТЕЉЕ**

**Поштовани родитељи,**

Упис деце у ПУ „Дечја радост“ у Бабушници, трајаће у периоду од **01.05.2017**. године до **31.05.2017**. године. Конкурс за упис деце објављен дана 20. априла 2017. године у листу „Просветни преглед“.

Родитељи чија деца већ похађају програм у Установи, дужни су да доставе од документације:

**1. попуњену пријаву за упис и**

**2. потврду од лекара да је дете способно за похађање васпитно-образовног програма.**

Родитељи који први пут уписују дете у Установу, треба да доставе основну документацију:

**1. попуњену пријаву за упис**

**2. потврду од лекара да је дете способно за похађање васпитно-образовног програма**

**3. копију извода из матичне књиге рођених за дете (небитно је из које године)**

**4.копију личне карте једног родитеља**

Целокупна документација као и Правилници којима су прописани услови за упис деце и критеријуми за бодовање приликом уписа, налазе се на веб-сајту наше Установе: [www.pudecjaradost.rs](http://www.pudecjaradost.rs) , у рубрици Упис (одатле можете скинути пријаве за упис).

У зависности од начина који Вам одговара и времена којим располажете, пријаву и документацију можете поднети или електронским путем на имејл адресу: sekretar.vrticbb@gmail.com или на поштанску адресу: Седме бригаде 18, 18 330 Бабушница, сваког радног дана од 08:00h до 14:00h.

Молимо Вас да, уколико сте у могућности, пријаву попуните и проследите на имејл адресу: sekretar.vrticbb@gmail.com , а ми ћемо Вам потврдити пријем мејла, како бисте знали да је пријава достављена. Када проследите на овај начин пријаву, осталу документацију можете скенирати и проследити на исту имејл адресу или доставити касније секретару установе, било када, све до завршетка рока.

Уколико пријаву не доставите електронским путем, водите рачуна приликом попуњавања - да пријаву попуните читко, штампаним словима и доставите секретару установе, сваког радног дана од 08:00 до 14:00 h, у предвиђеном року, на адресу: Седме бригаде 18, 18 330 Бабушница. Ово се исто односи на осталу документацију коју прилажете уз пријаву.

Битно је унети истините податке у циљу адекватног бодовања пријава.

27.04.2017. године,

у Бабушници  *Конкурсна комисија*

ПУ „Дечја радост“ Бабушница